Pakkeleg er både en juletradition og en leg, hvor alle deltagere medbringer en pakkelegsgave. Alle pakker lægges på bordet, og alle deltagerne skiftes nu til at slå med 2 terninger. Dem som slår en 6’er, må tage en pakke fra bordet. Når alle pakker er taget, er det klar til 2. runde. Her sættes en timer i gang, og nu må alle dem som slår en 6’er, tage en pakke fra en af de andre deltagere. Når tiden er gået og uret ringer er spillet slut, og den eller de pakker du sidder tilbage med, er dine.